
PËR RINOVIM LICENCE SHA UJËSJELLËS URA VAJGURORE

Në mbështetje të nenit 14 pika 1/a, të nenit 17 të ligjit nr. 8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, si dhe vendimit të Këshillit të Ministrave nr. 958, datë 6.5.2009 “Për miratimin e kategorive të licencimit dhe të procedurave për aplikim për licencë”, Komisioni Kombëtar Rregullator

VENDOSI:

1. Rinovim licence për efekt të ndryshimit të drejtuesit ligjor dhe teknik të sh.a. Ujësjellësit Ura Vajgurore me:
Drejtues ligjor: z. Gramoz Protoko Hazizolli;
Drejtues teknik : znj. Evis Llambi Allajbe (Nikolla).
2. Operatori sh.a. Ujësjellësi Ura Vajgurore autorizohet të kryejë veprimtarinë përkatëse të kualifikuar në kategoritë:
Kategoria A: Për grumbullimin dhe shpërndarjen e ujit për konsum publik;
3. Zona e shërbimit të këtij operatori është: bashkia Ura Vajgurore, komuna Poshnje, fshatrat: Pashalli, Hallvaxhias, Skrevan, Vokopol, Konizbaltë, Moravë.
4. Kjo licencë është e vlefshme për një periudhë 4-vjeçare, deri më datë 7.9.2016.

